கேள்வி: தேம்சு ஆறு என்பது என்ன?
பதில்: தேம்ஃசு ஆறு  (''River Thames'', ''தேம்ஸ் ஆறு'') இங்கிலாந்து தென்பகுதியில் பாயும் ஆறாகும். முழுமையும் இங்கிலாந்தினுள்ளேயே ஓடும் நீளமான ஆறாகவும் ஐக்கிய இராச்சியம் இரண்டாவது மிகப் பெரும் ஆறாகவும் விளங்குகிறது. இது லண்டன் நகரின் மையப்பகுதியில் பாய்வதால் பரவலாக அறியப்பட்டாலும் ஆக்சுஃபோர்ட், ரீடிங், ஹென்லே, வின்ட்சர், கிங்சுடன், ரிச்மோன்ட் ஆகிய பல முக்கிய நகரங்களை ஒட்டியும் ஓடுகிறது. இந்த ஆற்றின் பெயரொட்டு பல புவியியல் மற்றும் அரசியல் உள்பொருட்களுக்கு இடப்பட்டுள்ளன: ஆக்சுஃபோர்டிற்கும் மேற்கு லண்டனுக்கும் இடைப்பட்ட பகுதி ''தேம்சு பள்ளத்தாக்கு'' என்றும் பேரலை தேம்சை அடுத்துள்ளப் பகுதி ''தேம்சு கேட்வே'' என்றும் கிழக்கு இலண்டன் ''தேம்சு கழிமுகம்'' என்றும் அழைக்கப்படுகின்றன.